CELEX: C2007/247/63
Language: fi
Date: 2007-10-20 00:00:00
Title: Asia T-326/07: Kanne 30.8.2007 — Cheminova ym. v. komissio

20.10.2007   
            
            
               FI
            
            
               Euroopan unionin virallinen lehti
            
            
               C 247/38
            
         Kanne 30.8.2007 — Cheminova ym. v. komissio
   (Asia T-326/07)
   (2007/C 247/63)
   Oikeudenkäyntikieli: englanti
   Asianosaiset
   
      Kantajat: Cheminova A/S (Harboøre, Tanska), Cheminova Agro Italia Srl (Rooma, Italia), Cheminova Bulgaria EOOD (Sofia, Bulgaria), Agrodan SA (Madrid, Espanja) ja Lodi SAS (Grand Fougeray, Ranska) (edustajat: asianajajat C. Mereu ja K. Van Maldegem)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission päätös 2007/389/EY on kumottava.
            
         
               —
            
            
               Vastaaja on velvoitettava korvaamaan kaikki oikeudenkäyntikulut ja muut asiassa aiheutuvat kulut.
            
         Oikeudelliset perusteet ja pääasialliset perustelut
   Kasvinsuojeluaineiden markkinoille saattamisesta annetussa neuvoston direktiivissä 91/414 (1) säädetään, että jäsenvaltiot eivät saa sallia kasvinsuojeluaineen käyttöä, ellei sen tehoaineita ole lueteltu liitteessä I ja elleivät kaikki siinä asetetut edellytykset täyty. Kantajat vaativat, että malationin sisällyttämättä jättämisestä neuvoston direktiivin 91/414/ETY liitteeseen I ja tätä ainetta sisältäville kasvinsuojeluaineille annettujen lupien peruuttamisesta 6.6.2007 annettu komission päätös 2007/389/EY (2) kumotaan.
   Kantajat esittävät kanteensa tueksi, että riidanalainen päätös on tieteellisesti puutteellinen ja virheellinen, koska siinä ei oteta huomioon kaikkea vastaajalle esitettyä malationia koskevaa tieteellistä todistusaineistoa. Kantajien mukaan sillä rikotaan lisäksi direktiivin 91/414 4 artiklan 1 kohtaa ja 5 artiklan 1 kohtaa sekä EY 95 artiklan 3 kohtaa, koska vastaaja kieltäytyi tarkistamasta uusimpia tietoja.
   Lisäksi kantajat väittävät, että riidanalainen päätös perustui sellaiseen tieteelliseen selvitykseen, jota ei ollut laadittu asetuksen 451/2000 8 artiklan 7 kohdassa asetetun määräajan kuluessa.
   Edelleen kantajat vetoavat muun muassa suhteellisuusperiaatteen, syrjintäkiellon periaatteen, toissijaisuusperiaatteen ja hyvän hallinnon periaatteen loukkaamiseen, perusteluvelvollisuuden laiminlyöntiin ja niiden oikeuteen tulla kuulluksi.
   Lopuksi kantajat väittävät, että vastaajalle esitetyn tietopaketin johdosta ne eivät direktiivin 91/414 13 artiklan nojalla kykene hyödyntämään niillä olevia teollisoikeuksia.
   
      (1)  Kasvinsuojeluaineiden markkinoille saattamisesta 15.7.1991 annetussa neuvoston direktiivissä 91/414/ETY.
   
      (2)  EUVL L 146, s. 19.